ઇડરના નાના કોટડા ગામના જીતેન્દ્રભાઈ ગોબરભાઇ પ્રજાપતિ ચારેક માસથી હાલ મોડાસા ખાતે સ્વાગતવિલામાં રહેતા બન્ટી-બબલીના સંપર્કમાં આવ્યા હતા અને ચિત્તોડગઢ નજીક એક અઘોરી બાબા પાસે ચમત્કારી વિદ્યા છે અને આ વિદ્યાથી પૈસાનો વરસાદ વરસાવતા હોવાનું જણાવી એકના ડબલ કરી આપવાની લાલચ આપી હતી અને ચાર માસ દરમિયાન જીતેન્દ્રભાઈ પાસેથી રૂ.10 લાખ અને તેમના ગામના કમલેશભાઈ કોટડીયા પાસેથી 3.5 લાખ મળી કુલ રૂ. 13 લાખ 50 હજાર બન્ટી-બબલીએ ખેરવી લીધા હતા. આ બંને જણાને અવારનવાર સાવરીયા લઈ જઇ અઘોરી ઓમ પ્રકાશ શર્માને મળાવી ચમત્કાર પણ બતાવ્યો હતો.